ایرانین موختلیف استان لاریندا مکتب‌لرده تخمینن 3 آیدیر موشاهیده ائدیلن کوتلوی زهرلنمه حال‌لاری ایله باغلی آراشدیرما‌لار داوام ائدرکن، بیر چوخ شهرلرده اونلارلا قیز اویرنجی زهرلنیب.
قوزیی خوراسان، فارس، رضوی خوراسان، اصفهان، ایلام و خوزیستان ایالت‌لرینده یئنی زهرلنمه حال‌لاری قئیده آلینیب.
یئتکیلیلر بجنورد ایالتینده‌کی ‌ایکی مکتب‌دن 46 قیز اؤیرنجی‌نین زهرلنمه علامت‌لری ایله خسته‌خانایا یئرلشدیریلدیگینی آچیقلاییب.
قیز اؤیرنجی‌نین اورک بولانما، حال‌سیزلیق، باش گیجللنمه کیمی شیکایت‌لری‌نین اولدوغو، وضعیت‌لری‌نین یاخشی اولدوغو بیلدیریلیب.
فارس ایالتی‌نین شیراز و سروستان شهرلرینده ده 24 اؤیرنجی‌ اوخشار سیمپتوم‌لارلا خسته‌خانایا یئرلشدیریلیب.
قئید اولونوب کی، ایلام ایالتی‌نین ایوان، اصفهان ویلایتی‌نین کاشان، رضوی خوراسان ایالتی‌نین مشهد و خوزیستان ایالتی‌نین اهواز شهرلرینده اونلارلا اؤیرنجی‌ اوخشار شیکایت‌لرله خسته‌خانا‌لارا یئرلشدیریلیب.
دیگر طرف‌دن، خوزیستان ایالتی‌نین 6 شهرینده ایندیه‌دک 700 قیز اؤیرنجی‌نین زهرلندیگی و بو اؤیرنجی‌لردن 200-نون موشاهیده آلتینا آلیندیغی بیلدیریلیر.
قئید ائدک کی، ایران-دا 2022-جی ایل نوامبرین 30-دان اعتباراً مکتب‌لرده کوتلوی زهرلنمه حال‌لاری دقت چکیر.
سببی هله دقیق آچیقلانمایان زهرلنمه حال‌لاری ایله باغلی رسمی‌لر "مکتب‌لرده ایستیفاده ائدیلن زهرین ترکیبینده N2 (دیازوت) گازی‌نین اولدوغو معین ائدیلیب" دئیه آچیقلاما وئریب.
رژیم علیهدارلاری‌نین ادعا‌لارینا گؤره، ایران رهبرلیگی داخیلینده قادین‌لارین رهبرلیک ائتدیگی مهسا امینی نوماییش‌لری‌نین قیساسینی آلماق ایسته‌ین بعضی رادیکال قروپ‌لار وار.
تهران رهبرلیگینه یاخین منبع‌لر ایسه، حادثه‌نین آرخاسیندا خالقی رهبرلیگه قارشی قیزیش‌دیرماق مقصدی داشییان رژیم علیهداری عنصورلارین دایاندیغینی ادعا ائدیر.
